KIRJALLINEN KYSYMYS E-2172/99 esittäjä(t): Salvador Jové Peres (GUE/NGL) komissiolle. Pellavanjalostusinvestointien tukeminen.



Virallinen lehti nro 225 E , 08/08/2000 s. 0064 - 0065



KIRJALLINEN KYSYMYS E-2172/99 esittäjä(t): Salvador Jové Peres (GUE/NGL) komissiolle (29. marraskuuta 1999) Aihe: Pellavanjalostusinvestointien tukeminen Alueellisista tukitoimista annetun lain 50/1985 mukaisesti 5. huhtikuuta 1999 annetulla ja 25. toukokuuta 1999 Boletín del Estado Español'ssa (Espanjan valtion virallinen lehti, s. 197) julkaistulla määräyksellä myönnetään 20 160 470 pesetan tuki Colisur 2000 osakeyhtiölle, jonka kotipaikka on Picón, Ciudad Real. Komission päätöksen 94/173/EY(1), tehty 22 päivänä maaliskuuta 1994, maa- ja metsätaloustuotteiden jalostamisen ja kaupan pitämisen edellytysten parantamista koskevien investointien valintaperusteista liitteen 2 kohdan 12 alakohdassa sanotaan, että Espanjan pellava- ja hamppualaan ei saa investoida paitsi jos on kyse uusista muista kuin elintarvikekäyttöön tarkoitetuista tuotteista tai nykyaikaistamisesta, jolla ei lisätä kyseisen alueen tuotantokapasiteettia. Katsooko komissio, että Colisur 2000:lle myönnetty tuki on komission edellä mainitun päätöksen ja muiden voimassa olevien säädösten mukainen? (1) EYVL L 79, 23.3.1994, s. 29. Franz Fischlerin komission puolesta antama vastaus (26. tammikuuta 2000) Alueellisista tukitoimista annettu laki 50/1985 ja sen soveltamissäännöt muodostavat alueellisen valtiontukijärjestelmän, joka soveltuu yhteismarkkinoille ja jonka komissio on hyväksynyt 1. kesäkuuta 1987 (N-38/87). Välineellä on tarkoitus tukea taloudellisesti joillakin Espanjan alueilla ja tietyillä aloilla tehtäviä tuottavia investointeja taloudellisen toiminnan jakamiseksi tasaisesti valtion sisällä. Tuen osuus kokonaiskustannuksista vaihtelee. Ensi näkemältä vaikuttaa siltä, että investointihanke Colisur 2000. Sociedad Limitada, jota parlamentin jäsenen kysymys koskee, soveltuu tukijärjestelmän piiriin: se kuuluu maatalousteollisuuden (pellava) alaan, sijoittuu Kastilia La Manchan alueelle ja tuen osuus on 17 prosenttia kuluista. Koska hankkeen tarkoituksena on maataloustuotteiden valmistaminen, on selvää, että investoinnin on täytettävä muuhun taloudelliseen toimintaan liittyville hankkeille asetetut edellytykset ja että investoinnissa on lisäksi noudatettava suuntaviivoja, jotka koskevat maataloustuotteiden jalostamiseen ja kaupan pitämiseen liittyviä valtiontukia(1). Näin ollen investoinnissa on noudatettava maa- ja metsätaloustuotteiden jalostamisen ja kaupan pitämisen edellytysten parantamista koskevien investointien valintaperusteista sekä päätöksen 90/342/ETY kumoamisesta 22 päivänä maaliskuuta 1994 tehdyn komission päätöksen 94/173/EY(2) liitteen 2.12 kohdassa olevaa, pellava- ja hamppualaa koskevaa valintaperustetta. Tämän valtiontukijärjestelmän hallinnointi, johon kuuluu jokaisen yksittäisen hankkeen analysointi ja ansiokkaimpien hankkeiden valinta, kuuluu Espanjan valtion ja alueellisten viranomaisten toimivaltaan. Komissiolla ei siksi ole tarkkaa tietoa järjestelmän perusteella tukea saavien yksittäisten hankkeiden sisällöstä. Edellä mainitun lain 50/1985 soveltamissäännöissä (jotka saatettiin hyväksymismenettelyn yhteydessä komission tietoon) vahvistetulla valintamenettelyllä turvattaneen kuitenkin se, että tuki myönnetään investointihankkeille, jotka täyttävät sekä Espanjan että yhteisön soveltamislainsäädännössä asetetut edellytykset ja että Colisur 2000. Sociedad Limitada -hankkeen tapauksessa noudatetaan myös siihen liittyvää valintaperustetta. Jos komission tietoon kuitenkin tulee, että hyväksytyn tukijärjestelmän ehtoja ei ole noudatettu jonkin yksittäisen investoinnin kohdalla, komissio toimii Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22 päivänä maaliskuuta 1999 annetussa asetuksessa (EY) 659/1999(3) säädetyn menettelyn mukaisesti. (1) EYVL C 29, 2.2.1996, s. 4. (2) EYVL L 79, 23.3.1994, s. 31. (3) EYVL L 83, 27.3.1999, s. 1.